CELEX: C2004/262/102
Language: da
Date: 2004-10-23 00:00:00
Title: Sag T-345/04: Sag anlagt den 20. august 2004 af Den Italienske Republik mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/55
            
         Sag anlagt den 20. august 2004 af Den Italienske Republik mod Kommissionen for De Europæiske Fællesskaber
   (Sag T-345/04)
   (2004/C 262/102)
   Processprog: italiensk
   Ved De Europæiske Fællesskabers Ret i Første Instans er der den 20. august 2004 anlagt sag mod Kommissionen for De Europæiske Fællesskaber af Den Italienske Republik ved avvocato dello Stato Antonio Cingolo.
   Sagsøgeren har nedlagt følgende påstande:
   
               —
            
            
               Annullation dels af skrivelsen af 17. juni 2004, reference D(2004)4074 med henblik på DOCUP Ob 2 — Regione Lombardia 2000-2006 (reference CCI 2000 IT 16 2 DO 014) — attestation af foreløbige omkostningsopgivelser og ansøgning om betaling indgået den 17. juni 2004, ved hvilken Europa-Kommissionen, Generaldirektoratet for Regionalpolitik — Regionale Interventioner i Frankrig, Grækenland, Italien, meddelte følgende afgørelse: »Kommissionens tjenestegrene anmoder derfor som supplement til de foreløbige omkostningsopgivelser og til den omhandlede betalingsansøgning med nedenstående oplysninger for hver enkelt foranstaltning, for hvilken der forudses støtteordninger, nemlig
               
                           —
                        
                        
                           det samlede beløb af erlagte forudbetalinger
                        
                     
                           —
                        
                        
                           størrelsen af de erlagte forudbetalinger, som der kan betales tilskud til fra strukturfondene på grundlag af det tidligere specificerede.
                        
                     I mangel af disse oplysninger vil Kommissionens tjenestegrene ikke kunne frigøre de betalinger, som der ansøges om for foranstaltninger vedrørende støtteordningerne fra DocUP Lombardia 2000-2006 Obiettivo 2«, dels af samtlige andre foranstaltninger, der har tilknytning til eller ligger til grund for de anfægtede retsakter.
            
         
               —
            
            
               Annullation, dels af skrivelsen af 14. juli 2004, reference JE/OA D(2004) 5446 med henblik på DOCUP OB 2 — regione Friuli-Venezia Giulia 2000-2006 (reference CCI 2000 IT 16 2 DO 013) — attestation af de foreløbige omkostningsopgivelser og ansøgning om betaling, indgået den 15. juli 2004, ved hvilken Europa-Kommissionen, Generaldirektoratet for Regionalpolitik — Regionale Interventioner i Frankrig, Grækenland, Italien har meddelt følgende afgørelse: »Kommissionens tjenestegrene anmoder derfor som supplement til de foreløbige omkostningsopgivelser og til den omhandlede betalingsansøgning med nedenstående oplysninger for hver enkelt foranstaltning, for hvilken der forudses støtteordninger, nemlig
               
                           —
                        
                        
                           det samlede beløb af erlagte forudbetalinger
                        
                     
                           —
                        
                        
                           størrelsen af de erlagte forudbetalinger, som der kan betales tilskud til fra strukturfondene på grundlag af det tidligere specificerede.
                        
                     I mangel af disse oplysninger vil Kommissionens tjenestegrene ikke kunne frigøre de betalinger, som der ansøges om for foranstaltninger vedrørende støtteordningerne fra DocUP Lombardia 2000-2006 Obiettivo 2«, dels af samtlige andre foranstaltninger, der har tilknytning til eller ligger til grund for de anfægtede retsakter.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Med denne sag søges der en prøvelse af Europa-Kommissionens skrivelse af 17. juni, reference 2004 D(2004)4074 med henblik på DOCUP — Regione Lombardia og af 14. juli 2004, reference JE/OA D(2004) 5446 (DOCUP Friuli-Venezia Giulia), som begge tilsigter at betinge påbegyndelsen af proceduren for forudbetaling i forbindelse med støtteordninger af opfyldelse af krav, som ikke fremgår af gældende ret, og med det formål ubehørigt at begrænse adgangen til dækning for omkostningerne for de strukturfonde, der er tale om.
   Til støtte for sagen har Den Italienske Republik gjort følgende gældende:
   
               —
            
            
               Tilsidesættelse af væsentlige formforskrifter i forbindelse med manglende hjemmel, total mangel på begrundelse og undladelse af at overholde proceduren for retsaktens tilblivelse. Herved gøres det gældende, at de anfægtede retsakter intet indeholder om, hvilken hjemmel der er for udstedelsen.
            
         Ud over tilsidesættelsen af begrundelsespligten gør sagsøgeren også gældende, at de anfægtede skrivelser ikke ses at være vedtaget efter en korrekt procedure, som fastsat i Kommissionens forretningsorden.
   
               —
            
            
               Tilsidesættelse af artikel 32 i grundforordningen (Rådets forordning nr. 1260/99) og af Kommissionens forordning nr. 448/04, som betinger betalingen af forskud af det ene bevis, at modtagerstaten har udbetalt de pågældende beløb til de endelige adressater for investeringen.
            
         
               —
            
            
               Tilsidesættelse af reglerne for overtagelse af udgifter, der er fastat i grundforordningen. Ifølge sagsøgeren er de relevante bestemmelser i sagen til hinder for Kommissionens udgangspunkt, hvorefter reglerne for overtagelse af udgifter skal fortolkes således, at det er en betingelse for at overtage en udgift, at der påvises en faktisk brug af finansieringerne for at realisere de projekter, som opfylder det formål, hvor hvilket der er tildelt støtte.
            
         
               —
            
            
               Tilsidesættelse af de regler, som regulerer finanskontrollen (grundforordningens artikel 38 og diverse gennemførelsesbestemmelser), der ikke indeholder de krav, som Kommissionen har opstillet.
            
         
               —
            
            
               Tilsidesættelse af proportionalitetsprincippet, eftersom Kommissionen kræver yderligere dokumentation i forhold til, hvad der er fastsat og nødvendigt.
            
         
               —
            
            
               Tilsidesættelse af forordning nr. 448/04 med udgangspunkt i en tilsidesættelse af kravene om lighed og retssikkerhed, ligesom den anfægtede skrivelse er selvmodsigende.
            
         
               —
            
            
               Tilsidesættelse af artikel 9 i Kommissionens forordning (EF) nr. 438/2001, da de dér indeholdte bestemmelser af regnskabsmæssig karakter ikke er overholdt.
            
         
               —
            
            
               Tilsidesættelse af princippet om forenklet forvaltning.